La revolta de les mineres i la revolta de les persones

Bolivia ha sigut sempre objecte de robatori sistemàtic per part de les empreses mineres transnacionals, que l’han anada munyint com si fos una vaca, davant el col·laboracionisme dels seus governs, sempre venuts al capital internacional. L’elecció i el govern d’un president honest i, a més a més, indígena (lo que se’n diria abans “un indi”), ha anat acabant amb aquest robatori internacional: explotacions mineres han sigut nacionalitzades, contractes han sigut anul·lats, o reduïts a unes condicions més justes... Tot buscant que la riquesa del país beneficiés la població nacional. La pobresa s’ha reduït espectacularment, el producte nacional s’ha triplicat... Però, per a les empreses transnacionals (i els seus governs respectius), el Govern d’Evo Morales ha esdevingut odiós, sempre esperant una ocasió...

Més encara. Resulta que Bolivia té un 70 per 100 de les reserves mundials de liti, i el liti serà el producte estratègic més important per a la fabricació de cotxes elèctrics. Però l’extracció i l’explotació del liti tenen unes exigències tècniques que Bolivia no pot assegurar encara. No havent-hi manera d’arribar a bons acords, convenients per a Bolivia, amb empreses occidentals, l’empresa boliviana que té assignat l’afer del liti va arribar recentment a un bon acord amb dues empreses xineses. I això va ser... (la bomba!), sobretot per part de dues empreses canadenques que volien explotar aquest negoci.

Unes eleccions en què, al revés que en totes les altres, Evo va guanyar de manera molt justeta, ha sigut l’ocasió... S'ha dit que hi havia hagut frau. Però un organisme privat nord-americà (!) demostra que això és mentida.

Però la cosa no és gens clara, a dia d’avui (15 de novembre). Hi ha dos poders enfrontats (Congrés i Senat, per una banda, i una presidenta autoproclamada), una gran confusió legal sobre qui pot ser el substitut del president, gran part de la població rural i indígena, greument insultada pels racistes urbans, revoltada als carrers i vies de comunicació. Alguns racistes urbans argumenten ni més ni menys que amb la Bíblia (què en saben ells, de la Bíblia??).

No sabem què passarà, però sí que sabem que una cosa són les mineres lladres, i una altra cosa són les persones del país.

Antoni Ferret